Leírom az összes megoldandó kérdést, ami eszembe jut az MP-rendezés kapcsán.

- MP-nél az ültetés eddig úgy nézett ki, hogy a páratlan napokon interwovenhowell volt (az egy olyan howell, amikor két kis kör játszik, mindkettő önmagával), páros napokon meg scrambledrelaymitchell (itt a tokok várakoznak, hogy ne kelljen kettős cserének lennie, és minden ÉD játszhasson minden KNy ellen). Ez így a két nap alatt kiadja a teljes körmérkőzést. A párok végig megtartották a rajtszámukat, és az új ültetést az addigi állás szerint minden második nap után csináltuk meg.

- Ezt kellene először is reprodukálni barométer rendszerben. Első nap legyen két kör sima Howell (1-16 és 17-32 a két kör, és mindkét kör saját magával játszik). Második nap legyen mitchell (nem kell relay, mert a barométer miatt nem kell kettős csere, és barométerben a scrambled-nek sincs értelme). Viszont az ÉD-KNy-ot néha cserélgetni kell, de ezt nem tudom, hogy hogy lenne célszerű.

- A kimaradók esetén eddig nem gyakran tudtunk átültetni (épp a bonyolult ültetés miatt), és amikor tudtunk, akkor is elég bonyolult volt. Mostantól legyen az, hogy ha van két kimaradó, akkor az ellenfeleiket a rendszer egyszerűen összeülteti (és legfeljebb eggyel többször játszanak egymás ellen, jobb mint a kétszer kimaradás), és minden más marad ugyanúgy. Ha három kimaradó van, akkor valamilyen algoritmus szerint kettőt összeültet.

- Aztán valahogy bele kell tenni a rendszerbe a következő forduló ültetését. A Magic Contest ezt úgy oldja meg, hogy excelben megcsinálja az ember, és beletölti - csatolva egy ilyen példa-excel (ez nem haszontalan fícsör egyébként). De ez akár jól is algoritmizálható, lényeg az, hogy az aktuális 1-4-5-8-9-12-13-16-17-20-21-24-25-28-29-32. helyezett van az egyik körben, a többi meg a másikban. Az aktuális 1. és 2. a két fix pár a páratlan napon, a páros napon pedig az 1. köre a helyben maradó kör.

- A kimaradóknak arra a napra 45 vagy 40%-ot kell tudni adni (attól függően, hogy szóltak-e előre vagy nem [sőt, 50% is elképzelhető, ha vis mayor vagy szövetségi érdek miatt hiányoztak, és a VRB így dönt]). Páratlan számú kimaradó esetén a nem játszó pároknak saját fordulóátlagot kell kapniuk arra a két partira. Attól függetlenül viszont, hogy volt-e kimaradó, minden partiban 30-nak kell lennie a topszkórnak, tehát ha volt kimaradó (vagy valamiért kevesebb beírt eredmény van), akkor a Neuberg-et alkalmazni kell.

- Minden zsűridöntést be kell tudni írni (A-, A=, A+, split, weighted), és bármilyen eredményt utólag meg kell tudni változtatni (zsűridöntés vagy óvás esetén).

- Licitet kell tudni visszavenni zsűritabletről.

- Időkezelés: A rendszerben legyen beállítható a forduló és a csere ideje is, és menet közben is bele lehessen nyúlni (átállítás, megállítás). x perccel a forduló vége előtt nem kezdhető el új parti (jelenleg a versenyteremben x=2, de lehet tőlem 3 is, VRB-hatáskör). A nem lejátszott partira A-, A= vagy A+ kapható. A zsűri üzenetet kap a nem lejátszható partiról, és az adatok (összes felhasznált idő, bejelentkezés ideje az asztalhoz, mikor lett szabad az asztal) alapján eldönti, hogy ki mennyit kapjon.

Késve leülés esetén én szeretném, ha a rendszer automatikus büntetéseket osztana. Szerintem:

- késve bejelentkezés, max. 30 mp késés: figyelmeztetés, hogy a késve ült le, és a 30 mp-nél nagyobb késés automatikus büntetéssel jár

- késve bejelentkezés, több mint 30 mp, első három alkalommal: -10%

- késve bejelentkezés, több mint 30 mp, a negyedik alkalomtól: -25%

Ha az asztal nem volt szabad még a forduló végén, vagy a pár nem végzett időben, akkor egy perccel az előző pár kijelentkezésétől/a pár végzésétől indul az idő.

- Összesíteni kell tudni a nyolc fordulót.

-Tudni kell a háromtagú párokat és a helyetteseket is.

- És mindezt földi halandó is kell tudja kezelni, ne csak a Marci meg a Gál :)